### Beslutninger

Tilbagesendes Magistratsafdelingen for Teknik og Miljø med bemærkning, at byrådet i sit møde den 4. december 2024 har vedtaget Magistratens indstilling i overensstemmelse med erklæring fra Teknisk Udvalg af 2. december 2024.

Enhedslisten de Rød-Grønnes byrådsgruppe kunne tiltræde indstillingen med bemærkning om, at der skal stilles krav til beskyttelse af kælderen mod grundvandsstigning og matriklen om håndtering af ekstrem i byggetilladelsen.

###

Endelig vedtagelse af forslag til Lokalplan 1149, Liberalt erhverv og boliger ved [adresse] 7, Risskov.

### Resume

Lokalplanområdet – [adresse] 7 i Risskov – er privat ejet, beliggende i byzone og er på ca. 1.300 m2.

Lokalplanen er udarbejdet på baggrund af ønske fra den private grundejer om at udvikle grunden, så der gives mulighed for at opføre en ny, blandet bebyggelse på op til 650 m2, der indeholder erhverv samt seks mindre lejligheder. Herudover gives der mulighed for at opføre op til 40 m2 til mindre bygninger til brug for boligerne.

Lokalplanen har til formål at sikre, at ny bebyggelse på grunden opføres i et omfang og med en arkitektur, der er tilpasset det udtryk, der er gennemgående for [adresse]. Lokalplanen har også til formål at sikre beliggenheden og kvaliteten af de fælles opholdsarealer samt kantzoner og begrønning, der er tilpasset området.

Lokalplanen har været i offentlig høring i perioden 6. juni til 15. august 2024. Der kom 5 bemærkninger. Høringssvarene giver ikke anledning til ændringer i lokalplanfor-slaget.

### Beslutningspunkter

Det indstilles, at

1) forslag til Lokalplan nr. 1149 vedtages endeligt, med de ændringer der fremgår af indstillingens punkt 5.5,

2) bemærkninger fra den offentlige høring besvares som det fremgår af indstillingens afsnit 5.4.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 29-10-2024

Georg Jørgensen: 4

Fremsendes til [adresse] med bemærkning, at Magistraten i mødet den 29. oktober 2024 anbefaler, at byrådet tiltræder Magistratsafdelingen for Teknik og Miljøs indstilling af 21. oktober 2024.

Mik Thygesen deltog ikke i sagens behandling

Udvalg: [adresse]

Dato: 06-11-2024

Georg Jørgensen: 10

Fremsendes til Teknisk Udvalg til behandling i henhold til beslutning i byrådets møde den 6. november 2024.

Udvalg: Teknisk Udvalg

Dato: 02-12-2024

Georg Jørgensen: 3

Udvalget kunne enstemmigt tiltræde indstillingen i overensstemmelse med Magistratens anbefaling.